Ljóst er að íslenska karlalandsliðið í fótbolta mun ekki leika á heimsmeistaramótinu í Katar í lok næsta árs. Ísland hefur fjögur stig af átján mögulegum þegar sex leikjum er lokið í undankeppni HM. Markvörðurinn Hannes Þór Halldórsson lék sinn síðasta landsleik fyrir Ísland í gærkvöld.
Þýskaland sigraði Ísland með fjórum mörkum gegn engu á Laugardalsvelli í gærkvöld. Miklar breytingar hafa orðið á íslenska landsliðinu að undanförnu af hinum ýmsu ástæðum og nýtt landslið er í mótun. Birkir Már Sævarsson einn af reynsluboltunum í liði Íslands hafði þetta að segja um Þjóðverja eftir tapið í gærkvöld.
Hannes Þór Halldórsson leikjahæsti markvörður landsliðsins frá upphafi lék í gærkvöld sinn síðasta landsleik.
Sagði Hannes Þór Halldórsson, fyrrverandi landsliðsmarkvörður Íslands í fótbolta.
Kvennalið Breiðabliks í fótbolta spilar í dag sinn mikilvægasta leik í langan tíma þegar Blikar taka á móti króatíska liðinu Osijek í forkeppni Meistaradeildar Evrópu. Með sigri kemst Breiðablik í riðlakeppni Meistaradeildarinnar. En það er ýmislegt fleira um að vera í kvöld. Meðal annars er leikið í 16-liða úrslitum bikarkeppni karla í handbolta. Tveir leikir verða sýndir í beinni á RÚV 2 í kvöld. Klukkan sex er það viðureign Aftureldingar og ÍBV og klukkan hálfníu Hafnarfjarðarslagur FH og Hauka.
Íslenska karlalandsliðið í fótbolta leikur ekki á heimsmeistaramótinu í Katar í lok næsta árs. Það varð endanlega ljóst eftir 4-0 tap á móti Þýskalandi. Markvörðurinn Hannes Þór Halldórsson lék sinn síðasta landsleik í gærkvöld.